Бодин/67
ЧЕТВРТИ ПРИЗОР

ГЛАСНИК (уђе):
Послушај ме краљу Радославе!
Краљ те Бодин по мени поздравља 
Да се манеш крвавога боја,
Него данас да мир учините.
Одреци се круне и престола 
И отиди куда из државе 
За вријеме, за годину дана 
Док се у њој мало мир утврди,
А он ће ти кад се натраг вратиш 
Дат’ Требиње твоју отчевину 
Да га држиш са отца на сина.
КРАЉ:
Имаш јошт што да ми изпоручиш?
ГЛАСНИК:
Имам поздрав за друге кнезове.
КРАЉ:
Ето ти их па им поздрав кажи.
ГЛАСНИК (кнезовима):
Вас кнезове краљ је поздравио, 
Ако се без боја предате 
Свакога ће примит' милостиво 
Оставит’ му име и државу 
И дати му јошт по што од свога. 
Ако ли му таки не дођете 
Свима ће вам одкинути главе 
И сваком ће кућу изкопати.
РУСЛАН (плане):
Кажи твоме краљу одпоруку:
Да ми само једног знамо краља 
Ког на престол цела земља позва 
Кад на томе иикога не беше.
Док тај живи то је краљ наш прави; 
Нарече л' се други когод краљем 
То краљ није него је бунтовник,
Пак ако се силом и одржи 
Ипак није краљ већ је насилник.
А ми ћемо који веру знамо 
И задане речи не газимо 
Прије русе изгубити главе
Нег’ уз Јуду пристат’ предатеља 
И заслужит’ име издаица.
(к другима)
Је л’ вам ова, господо, повољна?
СВИ:
Јест, жупане, и биће до смрти!
ГЛАСНИК (Доброславу):
Теби кнеже брат краљ поручује 
Да сам свога дома не издајеш 
Нег’ да одма к својој браћи дођеш 
И рођеној похиташ матери.
ДОБРОСЛАВ:
Ја сам веру свому стрицу дао 
И остајем где ме вера веже.
КРАЉ (устане):
Киезови ти одговор дадоше:
А сад мој чуј па га верно кажи. 
Да ми Бодин златну иште круну 
А рођачку за њу љубов пружа 
Пристао бих на такву промену 
И жељену круну бих му дао.
Ал' кад иште и сам зрак којим сам 
Од детињства дисат’ навикао 
И без кога живити не могу 
Више иште нег’ што дати могу. 
Тим из наших пру узима руку 
И суд устма Божијим оставља:
Нек Бог дакле међ нама пресуди!
СВИ (потрзајући сабље весело): 
Живио краљ! Живила правица!
ГЛАСНИК (оде.)
КРАЉ:
Сад нам ништа друго не остаје 
Него ићи и за бој справљат' се
Јер ће Бодин одмах ударати.
(Оде на десно.)
УДОБИЋ:
На бој браћо! Хватајте се оружја!
(Оду.)

Бодин